L-Unjoni Ewropea tiddeplora l-pubblikazzjoni ta' Miżuri f'"Rispons għal Azzjonijiet Ostili ta' Stati Barranin", wara d-Digriet mingħajr preċedent iffirmat mill-President Putin fit-23 ta' April. L-UE tqis l-allegazzjonijiet ta' azzjonijiet mhux amikevoli bħala infondati. Dan id-Digriet huwa inkompatibbli mal-Konvenzjoni ta' Vjenna dwar ir-Relazzjonijiet Diplomatiċi tal-1961 fir-rigward tad-dmirijiet tal-istat ospitanti li jiżgura l-funzjonament tal-missjonijiet diplomatiċi. Nappellaw lir-Russja biex tirrevedi d-deċiżjoni tagħha, biex tevita deterjorament ulterjuri tar-relazzjoni tagħna li diġà tinsab taħt pressjoni. L-UE ser tkompli tikkoordina l-pożizzjoni tagħha mas-sħab tagħha. Nesprimu solidarjetà sħiħa mar-Repubblika Ċeka, Stat Membru tal-UE, u l-Istati Uniti tal-Amerka u nappellaw lir-Russja biex tirrispetta bis-sħiħ il-Konvenzjoni ta' Vjenna.